Mánaliðar (Gildi)

# **Mánaliðar**

Málaliða gildið sem spilarar tilheyra. Stofnað fyrir 20 árum af ævintýrahóp sem hét Regnbogabörn sem innihélt Djáknann, Aríamis, Gígju Granítætu, Þau byrjuðu á því að sinna skítaverkum fyrir þá sem borga. Eftir því sem tíminn leið og þau byrjuðu að fá smá frægð og frama þá bættust fleiri við í Regnbogabörn, Bartólemeus, Eva, F og svo loks Caleb

Eftir sigur þeirra á drekanum Galvaxis stofnuðu Djákninn, Aríamis og Gígja Granítæta Mánaliða

## Armbandakerfið

Mánaliðar flokka meðlimi sína með lituðum armböndum eftir reynslu/hæfni. Hærra settir meðlimir hafa meiri stjórn á eigin verkefnum, aðgang að betri birgðum, o.s.frv. Kerfið er eftirfarandi:

**Grænt**

Nýjir meðlimir. Óformlega kallaðir Grænjaxlar af íbúum Mánavíkur.

**Rauður**

Hefðbundnir og fullir meðlimir Mánaliða. Hafa aðgang að vopnabúri gildisins. Rauðir meðlimir eru stór meirihluti Mánaliða, því það þarf þó nokkur verkefni undir belti sér til að komast í næsta lit.

**Blátt**

Reyndir meðlimir Mánaliða. Þeir sem sinnt hafa nógu mörgum verkum, og sinnt þeim vel, öðlast bláa bandið. Bláum meðlimum er treyst fyrir hættulegri verkefnum. Aðeins bláir meðlimir eða hærra settir mega taka við verkefnum frá borginni sjálfri. Þeim er líka treyst til þess að vera leiðtogar yfir hóp af Rauðum meðlimum

**Svart**

Traustir meðlimir Mánaliða. Svart band táknar að meðlimur hefur staðið fram úr í verkefnum sínum, lifað af mikinn háska og sannað sig sem góðann leiðtoga. Svart band veitir aðgang að galdrabúri gildisins. Svartir meðlimir mega ákveða eigin verkefni og ævintýraferðir, í samráði við yfirritara.

**Gull**

Sérdeild Mánaliða fyrir erfið verk. Gullmeðlimir eru settir í þau verkefni sem gætu haft áhrif á heimsmál. Drekar, návaldar, og annað sem hinn hefðbundni borgari hefur aðeins heyrt af í þjóðsögum. Gullmeðlimum er treyst fyrir því að velja eigin verkefni utan þeirra sem gildið sjálft skipar þá í, og mega þá tala fyrir gildið og vera fulltrúar þess án yfirsýnar.

**Platína**

Efsta deild Mánaliða. Fást aðeins við allra erfiðustu verkin, og þau viðkvæmustu. Lítið sem ekkert er vitað um hvað nákvæmlega verðskuldar það að kalla á Platínuverðina. Aðeins örfáir meðlimir gildisins bera þennan titil, og flest þeirra sjást aðeins örsjaldan í borginni

### **Önnur Armbönd**

**Bleikur**

Nýjir ritarar. Gera aðallega skítaverkin fyrir hina ritarana.

**Appelsínugulur**

Hefðbundir og fullir meðlimir ritaradeildar Mánaliða. Sjá um reikninga, innheimtur og fleira leiðinlegt sem ævintýrafólk nennir ekki en þarf að gera engu að síður.

**Fjólublár**

Yfirritarar. Ritarar með fjólublátt band eru í raun stjórnendur gildisins og sjá um allar þær skyldur sem halda gildinu gangandi sem fyrirtæki en ekki bara sem hópur morðingja.

## Starfsmenn

* **Grussi Frussmundsson** - Aðalritari Mánaliða. Einn örfárra ritara sem öðlast hafa fjólubláa bandið, Hefur unnið hjá Mánaliðum næstum alla ævi gildisins, og hefur séð ýmislegt gegnum tíðina. Hefur nánast fullkomið minni, og gæti rekið sögur flestra ævintýra sem meðlimir gildisins hafa lent í.
* **Kerl Inga** - Einn af Riturunum í Mánaliðum, Hún vinnur oftast bakvið skrifborðið í andyrinu og hún er yfirleitt fyrsta manneskjan sem fólk sér þegar það labbar inn í Gildið

## **Höfuðstöðvar**

* Mánavík (Aðalhöfuðstöðvar)
* Sólborg